Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 627

20. Cikk A tanulmányi csoportok ügyvezetése PP-98 A rádiótávközlési közgyűlés, a távközlésszabványosítási közgyűlés és a távközlési fejlesztési világértekezlet nevezi ki minden egyes tanulmányi csoport elnökét és egy vagy több alelnökét. Az elnökök és alelnökök kinevezése során különös figyelmet kell szentelni a szakértelem és a méltányos földrajzi megoszlás követelményeinek, valamint annak, hogy előmozdítsák a fejlődő országok hatékonyabb részvételét. PP-98 Ha bármely tanulmányi csoport munkaterhe megköveteli, a közgyűlés vagy értekezlet kinevezi az általa szükségesnek tartott további alelnököket. Ha az érintett Szektor vagy tanulmányi csoport két közgyűlése vagy értekezlete közötti időszakban az elnök nem képes ellátni feladatait, és csak egy alelnököt neveztek ki, akkor az alelnök foglalja el az elnök helyét. Olyan tanulmányi csoport esetében, amelynél több alelnököt neveztek ki, a tanulmányi csoport a következő ülésén új elnököt választ az alelnökök közül, és szükség esetén új alelnököt választ a tanulmányi csoport tagjai közül. Hasonlóképpen új alelnököt választ, ha az egyik alelnök nem képes ellátni feladatait azon időszak alatt. A tanulmányi csoportok munkájukat lehetőleg levelezés útján, a modern távközlő eszközök alkalmazásával végzik Minden egyes Szektor Irodájának igazgatója felvázolja a tanulmányi csoport üléseinek általános tervét az illetékes értekezlet vagy közgyűlés határozatai alapján, miután konzultált a főtitkárral, és szükség szerint végrehajtotta az Egyezmény és az Alapokmány által előírt koordinációt. 246A PP-98 5 bis) 1) A Tagállamok és Szektortagok az illetékes értekezlet vagy közgyűlés által meghatározott eljárás szerint fogadják el a tanulmányozandó kérdéseket, amint az helyénvaló, jelezve, hogy az ebből eredő ajánlást a Tagállamok hivatalos konzultációjának tárgyává kell-e tenni. 246B PP-98 2) A fenti kérdések tanulmányozásából eredő ajánlásokat a tanulmányi csoport az illető értekezlet vagy közgyűlés által meghatározott eljárás szerint fogadja el, amint az helyénvaló. Azon ajánlásokat, amelyek jóváhagyásához nem szükséges a Tagállamok hivatalos konzultációja, jóváhagyottnak kell tekinteni. 246C PP-98 3) A Tagállamok hivatalos konzultációját igényelő ajánlást vagy az alábbi 247. pont szerint kell kezelni, vagy az illető értekezlet vagy közgyűlés elé kell terjeszteni, amint az helyénvaló. 246D PP-98 4) A fenti 246A és 246B pontot nem lehet alkalmazni azon kérdésekre és ajánlásokra, amelyeknek politikai vagy szabályozási vonzataik vannak, így például: 246E PP-98

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes